Adela, Dei gratia Francorum regina, omnibus in perpetuum. Noverint universi, tam presentes quam futuri, quod ecclesie Sancti-Mariani Autissiodorensis et sororibus Vallis-Profunde, ob remedium anime domini nostri pie recordationis Ludovici, Francorum regis, et nostre, de bonitate et clementia karissimi filii nostri Philippi, illustris Francorum regis, uberius confidentes, dedimus et concessimus gurgitem unum quem apud Villam-Novam, in fluvio Icaune supra pontem, habebamus, eisdem libere et quiete in perpetuum habendum et possidendum. Quod ut perpetue stabilitatis obtineat munimentum, sigilli nostri auctoritate fecimus roborari. Actum Villenove, anno incarnati Verbi Mº Cº nonagesimo; mense januario.